# Servlets
### Què entenem per servlets?

Un Servlet és una classe de java que s'executa al servidor (d'aquí ve el nom de servlet, en contraposició amb el de applet, que s'executa al client), i que típicament es crida des d'una aplicació web per obtindre un resultat. Es fan servir com a capa intermèdia entre la petició del client HTTP i la base de dades o aplicació resident al servidor HTTP.
Aquí podeu trobar la pàgina oficial de Java, en anglès, on trobar més informació.
La API dels servlets, que utilitzarem per escriure'ls, no té en compte com es carrega, ni l'entorn on aquest està funcionant, ni el protocol per transmetre les dades que s'està utilitzant. És independent de tot això i és el que permet fer-lo funcionar en qualsevol servidor web.

### Servlets o CGI's

Una de les primeres tecnologies que va sorgir per permetre la comunicació entre un programa client i un servidor van ser els CGI's, ó scripts CGI, anomenats així perquè normalment estan escrits en llenguatges interpretats com ara Perl. Les diferències entre ambdues tecnologies són les següents:
* Un Servlet no s'executa com un procés separat. Amb això ens estalviem el haver de crear un nou procés en cada petició.
* El Servlet es queda en memòria durant tota la petició. En canvi un CGI s'ha de cridar cada vegada que el necessitem.
* Una sola instància del Servlet s'encarrega de respondre a totes les peticions concurrentment, el que permet estalviar memòria i gestionar fàcilment dades persistents.
* Els Servlets estàn escrits en java i tenen una API ben estandarditzada, com a conseqüència d'això, són portables a qualsevol servidor web.

### Arquitectura i Funcionament

El comportament d'un Servlet és el que podem veure a l'esquema de la Figura 1 (cliqueu a sobre per ampliar-la).
Com podem veure, la pàgina HTML fa una petició al servidor. El Servlet és l'encarregat de gestionar aquesta petició (el Servlet es troba entre la capa de presentació i la capa de negoci de l'aplicació). El Servlet contesta la petició a la pàgina HTML amb la informació recuperada, en aquest cas, de la base de dades. Aquesta es la forma habitual de treballar d'un Servlet, que no deixa de ser una classe normal de Java però orientat a la comunicació amb peticions del protocol HTTP.
Per aconseguir aquesta comunicació amb el protocol HTTP, necessitarem uns paquets especifics que haurem d'importar quan construim el nostre Servlet. Aquestos paquets són javax.servlet i javax.servlet.http. Aquests paquets proporcionen les interficies i classes necessàries per a escriure un Servlet. Tots els Servlets han d'implementar la interfície Servlet, que defineix els mètodes del cicle de vida de tot Servlet.
Aquest cicle de vida consta de les següents estapes:
* Crida al Servlet, des del client.
* Càrrega, es carrega el Servlet.
* Creació de la instància, es crea una instància del Servlet a memòria
* Inicialització, s'inicialitza el Servlet mitjançant el mètode init
* Crida al servei, si s'escau, es fan les crides als serveis definits
* Destrucció, es destrueix el Servlet un cop que ja no es requerit, amb el mètode destroy

### Exemple de Servlet

Ara que ja sabem com funciona un Servlet, en construirem un de bàsic i després mirarem la part del client. Per tant, dividirem aquest apartat en dues subseccions més.
A la primera veurem el codi de la part del servidor, i a la segona montarem la part del client, un html amb formulari. La part de desplegament del nostre Servlet al contenidor de servlets (tomcat, per exemple) ja l'hem vist en un altre capítol anterior d'aquest curs.

#### Part del servidor

El primer que necessitarem és importar els paquets per rebre i enviar dades amb el protocol HTTP.
Aquestes classes no es troben a per defecte a les llibreries de java, i haurem d'indicar-li al nostre CLASSPATH on les podem trobar. A dins del paquet servlet.jar és on hem de buscar. Aquest paquet es troba al common/lib del nostre contenidor de servlets Tomcat. Potser el trobarem amb el nom de servlet-api.jar. Podem optar per renombar-lo o bé, de forma més elegant, crear un enllaç simbòlic amb el nom que volem cap a aquest jar.
Com hem dit abans, el nostre Servlet ha d'implementar la interfície Servlet,així doncs, l'extendrem de la següent forma:
Seguidament, escriurem els mètodes per inicialitzar i destruir el contexte del nostre Servlet.
El mètode init de la nostra classe crida al de la classe superior HttpServlet de la qual s'estén. El Servlet es comunica amb la plana HTML ó amb el JSP mitjançant HttpServletRequest (d'entrada) i HttpServletResponse (de sortida). Depenent del tipus de petició (Get o Post), el servidor redirecciona la petició al Servlet als mètodes doGet i doPost que veurem tot seguit, juntament amb tot el codi anterior. Aquests dos mètodes s'haurien de sobreescriure de la super classe HttpServlet.
En capítols anteriors d'aquest curs ja s'ha explicat la forma de desplegar els nostres servlets al contenidor de servlets, i com configurar-lo.

#### Part del client

Ara escriurem un senzill formulari que enviarà un paràmetre al nostre Servlet i aquest ens retornarà una pàgina HTML amb aquest paràmetre.

#### Desplegament al Tomcat

Ara que ja tenim les dues parts, anem a ficar-les al contenidor de servlets i provar d'executar l'exemple. El nostre Servlet compilat el ficarem a webapps/prova-servlet/WEB-INF/classes. El nostre formulari de la part client el ficarem a webapps/prova-servlet/, i per tal que puguem accedir a la classe des d'aquest formulari, necessitarem indicar-li amb un fitxer de configuració anomenat web.xml, que situarem a dins del directori WEB-INF :
Per automatitzar la part del desplegament i compilació del nostre projecte, aprofitarem els avantatges de l'eina ant que em vist anteriorment. Construirem el següent fitxer build.xml, molt ben documentat, i el deixarem a l'arrel del nostre projecte.
Ara només cal reiniciar el tomcat, i apuntar amb el nostre navegador a http://localhost:8080/prova-servlet/index.html

# Java Server Pages (JSP)
### Definició de JSP

JSP, o Java Server Pages, són el complement perfecte als Servlets. Els JSP's no són més que pagines HTML amb codi java inserit a dins, que permet una millor interacció amb el Servlet amb el qual es comunica. Dit d'una altra manera, el codi java al JSP s'encarrega de la part dinàmica de la pàgina, i la resta de contingut estatic és produïda pel codi html.
Com podeu veure, la forma de introduir codi java dins dels JSP's és mitjançant les etiquetes <% per marcar l'inici, i %> per marcar el final.
Hem de distingir entre tres tipus d'etiquetes:
* <%! %>, les utilitzarem per introduir declaracions d'objectes: <%! int contador=0 %>
* <%= %>, expressions o assignacions de valors: <%=element[i]%>. Podem incloure qualsevol expressió de java, sense el punt i coma final.
* <% %>, scriptlet, hi podem ficar directament codi java, sense importar el nombre de línies.

### Els tags de JSP

Aquí teniu una descripció, en anglès, dels tags que podeu utilitzar en un JSP. Els tags són rutines escrites en java utilitzades dins dels JSP's referenciant-les amb un tag o etiqueta per identificar-les. D'aquesta manera, un programador de JSP's només s'hauria de preocupar d'utilitzar aquests tags en comptes d'inserir directament codi java (que també pot).
A l'hora de definir aquests tags, tenim el que s'en diu la JSP Standard Tag Library, o llibreria de tags estandard de JSP, JSTL. El primer que hem de fer per poder utilitzar aquest conjunt de tags, és importar-los dins del nostre JSP, amb la següent línia, que situarem a la capçelera:
La forma <%@ %>, ens indica que estem introduint una directiva al nostre JSP. Això ens permet importar classes (amb page), insertar un fitxer extern (amb include), o definir noves etiquetes (amb taglib, com acabem de veure).
A la línia anterior, li estem dient al nostre JSP que ha d'utilitzar els tags d'aquesta llibreria, i els identificarem amb el prefix c. Així podem incloure, per exemple, les següents sentències condicionals:
Hi ha molts altres tags que podeu utilitzar (mireu l'ellaç anterior), així com codi java de la vostra aplicació directament a dins del JSP.